31 से पहले सौंपा जाएगा पटना स्मार्ट सिटी का प्रस्ताव
पटना | |नगरविकास मंत्री महेश्वर हजारी ने कहा कि 31 मार्च से पहले पटना स्मार्ट सिटी का प्रस्ताव केंद्र को भेज दिया जाएगा। जल्द ही मुख्यमंत्री के समक्ष स्मार्ट सिटी परियोजना का प्रजेंटेशन किया जाएगा और उसके बाद यह प्रस्ताव केंद्र को भेज दिया जाएगा। मंगलवार को मंत्री ने अपने कार्यालय कक्ष में नगर विकास विभाग के पदाधिकारियों के साथ स्मार्ट सिटी का प्रजेंटेशन देखा। मंत्री ने पदाधिकारियों को भविष्य की जरूरतों के अनुसार राजधानी के विकास योजनाओं को पूरा करने का निर्देश दिया। विभाग की आरे से मंत्री के समक्ष गंगा रिवर फ्रंट, बांकीपुर बस स्टैंड को ट्रैफिक एंड ट्रांजिट मैनेजमेंट सेंटर (टीटीएमसी), इंटिग्रेटेड कंट्रोल एंड कमांड सेंटर, स्लम फ्री जोन, मंदिरी नाला, हेरिटेज पार्क, बुद्ध स्मृति पार्क, सुल्तान पैलेस, अदालतगंज तालाब, स्मार्ट रोड और स्मार्ट बस स्टॉप के विकास पर विस्तार से प्रेजेंटेशन दिया। इस मौके नगर विकास विभाग के प्रधान सचिव चैतन्य प्रसाद, पटना नगर निगम के नगर आयुक्त अभिषेक सिंह, बीआरजेपी के एमडी शीर्षत कपिल अशोक, टाउन प्लानर सर्वानंद आदि मौजूद थे।
hin_Deva hin_Deva